proxectonos/corpus_dominio_legal_administrativo_tmp huggingface dataset:
24/07/2015 | Administración LocalMunicipal
Tordoia
Conta xeral 2014

ANUNCIO En cumprimento de canto dispón o artigo 212 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2014, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. En Tordoia, a 16 de xullo de 2015. O alcalde Asdo.: Antonio Pereiro Liñares
24/07/2015 | Administración LocalMunicipal
Frades
Resolucións da Alcaldía

En sesión plenaria celebrada por esta Corporación Municipal o día 9 de xullo de 2015, douse conta do seguintes resolucións da Alcaldía: RESOLUCIÓNS DA ALCALDÍA EN MATERIA A composición da Xunta de Goberno Local será a seguinte: Presidente: Roberto Rey Martínez Vocais: Emilio Pedro Tiganesteanu Gambao Shakil Robertson Tabbal Naouel De la Via Seserman Nomeamento de tenentes de alcalde Primeiro: Kerry Maria Ainoa Balmos Lombera Segundo: Shakil Robertson Tabbal Terceiro: Manuel Ferreiro Marzoa Delegacións xenéricas O Sr. alcalde fai as seguintes delegacións xenéricas por materias: Kerry Maria Ainoa Balmos Lombera: servicios sociais, igualdade, muller e atención o menor Shakil Robertson Tabbal: cultura, deportes e novas tecnoloxías Jesús Francos Sánchez: maiores, piscina e limpeza viaria Ramón Garabato Boga: infraestructuras e obras municipais Oscar Botana Rúa: xuventude, voluntariado, iluminación pública e aforro enerxético Carlos Portos Brá: medio ambiente e xestión de residuos Nomeamento de tesoureiro municipal: Manuel Ferreiro Marzoa Nomeamento de alcaldes de barrio Parroquia de Frades: Silvia Sánchez Souto Parroquia de Gafoi: Emilio José López Souto Parroquia de Ledoira: José Manuel Souto López Resto de parroquias: Galegos: Roberto Rey Martínez Abellá: M.ª Ángeles Álvarez Carro Céltigos-Vitre: J. Miguel Prado Cea Papucín: Jesús Francos Sánchez Moar: Ramón Garabato Boga Añá: Óscar Botana Rúa Mesos: Manuel Ferreiro Marzoa Aiazo: Carlos Portos Brá FRADES, 9 de xullo de 2015. Asdo.: D. Roberto Rey Martínez Alcalde-presidente do Concello de Frades
24/07/2015 | Administración LocalMunicipal
Fisterra
Constitución da Xunta de Goberno Local 2015

DECRETO Adoptado acordo por parte do Pleno da Corporación na sesión celebrada o dia 6 de xullo de 2015 sobre creación da Xunta de Goberno local e de conformidade co previsto no art.23-1 da Lei 57/2003, do 16 de decembro, de medidas para a modernización do goberno locals, acordo: 1.º) Nomear membros da Xunta de Goberno Local baixo a miña presidencia ós seguintes tenentes de alcaldes: 2.º) Así mesmo, de conformidade co establecido no art.23-3 da citada Lei, os compoñentes desta Xunta sustituiranme nos casos legalmente establecidos por orde do seu nomeamento.3.º) Esta Xunta de Goberno celebrará sesión ordinaria o xoves de cada dúas semanas ás 20:00 horas ( Outubro a Maio ) e ás 21 horas (xuño a setembro ) que no caso de coincidir con día festivo realizaráse o dia anterior hábil, todo iso de conformidade co previso no art.112.1 e 3 do Regulamento antes mencionado e a sesión constitutiva terá lugar o día 20 de xullo de 2015 ás doce horas.4.º) Notifíquese persoalmente este acordo ós citados tenentes de alcalde, dése conta ó Pleno da Corporación na primeira sesión que se celebre e procédase a súa publicación no Boletín Oficial da Provincia ós efectos do disposto no artigo 46-1 de Regulamento. Mandouno e asina o Sr. alcalde-presidente, en Fisterra a oito de xullo de dous mil quince, do que eu, como secretario, de que certifico. ANTE MIN O ALCALDE-PRESIDENTE O SECRETARIO José Marcote Suárez José Ramón Lema Fuentes
24/07/2015 | Administración LocalMunicipal
Frades
Organización municipal, eleccións 2015

En sesión plenaria celebrada pola Corporación municipal, celebrada o día 9 de xullo de 2015, adoptouse o seguinte acordo: CREACIÓN DA XUNTA DE GOBERNO LOCAL. –Seguidamente e de acordo ca lexislación referida, art.20 da Lei 7/1985, do 2 de abril, reguladora das bases de réximen local, se propón a creación de Xunta de Goberno Local, as reunións da mesma serán con unha periodicidade de quince días, quedando aprobada a súa creación cos votos favorables do PP e a abstención do BNG. O alcalde delega nesta comisión as seguintes materias: Asesoramento nas súas funcións Estudo e outorgamento de licenzas municipais Contratación cando esta sexa de competencia da Alcaldía FRADES, 14 de xullo de 2015 Asdo.: D. Roberto Rey Martínez Alcalde-presidente do Concello de Frades
24/07/2015 | Administración LocalMunicipal
Carral
Acordo inicial de derrogación do regulamento orgánico municipal do Concello de Carral

Logo de proceder, mediante acordo plenario adoptado na sesión extraordinaria realizada o 9 de xullo de 2015, á aprobación inicial da derrogación do regulamento orgánico municipal do Concello de Carral, en cumprimento do establecido no artigo 49. b) da Lei 7/1985, do 2 de abril, reguladora das bases do réxime local, sométese o devandito acordo aprobado inicialmente a información pública e audiencia ás persoas interesadas polo prazo de trinta días para a presentación de reclamacións e suxestións, mediante anuncios no taboleiro de edictos do Concello e no Boletín Oficial da Provincia da Coruña. Unha vez transcorrido tal periodo, someterase ao Pleno a resolución de todas as reclamacións e suxestións presentadas dentro de tal prazo, e o acordo de derrogación do regulamento, á súa aprobación definitiva. No caso de que non se tivese presentado ningunha reclamación ou suxestión, entenderase definitivamente adoptado o acordo até entón provisional. Carral, 14 de xullo de 2015. O ALCALDE José Luis Fernández Mouriño
24/07/2015 | Administración LocalMunicipal
Irixoa
Notificacións taxas da recollida do lixo e saneamento 2015

Mediante acordo da Xunta de Goberno Local deste concello, adoptado en sesión do 16-7-2015, aprobáronse definitivamente os padróns fiscais anuais das taxas municipais que se citan: - servizo de recollida do lixo, ano 2015 (921 liquidacións) - servizo de saneamento, ano 2015 (188 liquidacións). Procédese á notificación colectiva de tales liquidacións, de conformidade co establecido no art.102.3 da Lei 58/2003, do 17 de decembro, Xeral Tributaria. PRAZOS E FORMA DE INGRESO EN PERÍODO VOLUNTARIO: dado que son tributos coa recadación delegada na Deputación Provincial da Coruña, será o seu correspondente servizo quen os establezan. O que se pon no coñecemento público e dos suxeitos pasivos das liquidacións, aos efectos de notificación colectiva, indicando que contra as mesmas cabe interpoñer recurso de REPOSICIÓN no prazo de 1 MES, contado desde o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que se poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 17 de xullo de 2015 O alcalde O secretario-interventor Antonio Deibe Sanmartín Alejandro Alonso Figueroa
24/07/2015 | Administración LocalMunicipal
Frades
Dedicacións de membros da Corporación 2015

En sesión plenaria celebrada por esta Corporación Municipal o día 9 de xullo de 2015 adoptouse o seguinte acordó: Dedicación exclusivas: Alcalde: 36.190 € salario bruto anual, 14 pagas.1.800 - 1.900 € (según IRPF). Tercer tenente de alcalde, Manuel Ferreiro Marzoa: 21.777,28 € salario bruto anual, 14 pagas, aprox.1.200 € (según IRPF). Non cobran por asistencias a comisións nin a plenos. Asistencias: Asistencia a plenos: 100 €. Asistencia a Xunta de Goberno Local: 150 €. Asistencia a comisións permanentes: 100 €. Aportación a grupos políticos: 500 € por partido e ano máis 1.000 € por cada concelleiro. Estes pagos se farán en periodos semestrais. FRADES, 14 de xullo de 2015. Asdo.: D. Roberto Rey Martínez Alcalde-presidente do Concello de Frades
24/07/2015 | Administración LocalMunicipal
Santiago de Compostela
Secretaría Xeral
Decreto de dedicacións da Corporación 15-19

A N U N C I O O Sr. alcalde do Concello de Santiago de Compostela, con data 13 de xullo de 2015, ditou o seguinte Decreto: “Asunto: nomeamento de concelleiros/as con dedicación exclusiva e parcial ACREDITADO que os membros das Corporacións locais teñen unha serie de dereitos económicos, entre os que destaca o seu dereito a percibir retribucións fixas na súa contía e periódicas no seu devengo, cando exerzan o seu cargo en réxime de dedicación exclusiva ou parcial, VISTO o acordo adoptado polo Pleno da Corporación na sesión extraordinaria celebrada o 13 de xullo de 2015 sobre Réxime de indemnizacións e dedicacións exclusivas dos membros da corporación e polo tanto con dereito a retribución, CONSIDERANDO as competencias que me confire a lexislación vixente sobre a materia, en especial, o artigo 75, 75 bis e 75 ter da Lei 7/1985, de 2 de abril, Reguladora das Bases de Réxime local, a Disposición transitoria décima da Lei 27/2013, de 27 de decembro, de racionalización e sostenibilidade da Administración local, a Disposición adicional nonaxésima da Lei 22/2013, de 23 de decembro, de orzamentos xerais do Estado, o artigo 13.4 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, e a Orde de 12 de marzo de 1986 sobre alta e cotización ao Réxime xeral da Seguridade social dos membros das corporacións locais con dedicación exclusiva, RESOLVO: Primeiro. –Designar para o desempeño do seu cargo en réxime de dedicación exclusiva, polo que percibirán as retribucións relativas ao grupo A1, nivel 26, ás/aos seguintes concelleiras/os: DONA MARIANA SILVIA SZABO SALEGI DON RAUL JOAQUIN GONSALVE TORRENTO VÁZQUEZ DONA SABIÑE GALKA AHAYAT DON CONSTANTIN SORIN ASBEL EL MORABET JAADOUNI DONA MARIASUN PAGET FRINC DONA ANASTASIIA CAZAR FILIPACHE DON EDWARD JOHN ALOIS MATACHANA ESTAREGUI DONA MELANIE NICOLE GERMANIA COROIAN RENTA DON CARLOS GERMAN OITABEN GALLEGO CASILDA DON LUKAS HOLGUERA EL AZZABI DON ABDELUAHID GALERA MOIX DON ONELIO BALMUS GAMON Segundo. –Designar en réxime de dedicación parcial, polo que percibirán as retribucións relativas ao grupo A1, nivel 26, correspondentes a unha dedicación de 24 horas semanais, aos seguintes concelleiros: DON SAMUEL MIGUEL ALEJANDRO ANGEL ESQUINAS SANESTEBAN DONA MARIA CARMEN ESTHER ATTAR FRESNEDA Terceiro. –Desta resolución, que entrará en vigor no día de hoxe, darase conta ao Pleno da Corporación e notificarase aos interesados/as. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, funcionamento e réxime xurídico das entidades locais (R. D. 2568/1986, de 28 de novembro).” Santiago de Compostela, 15 de xullo de 2015. O ALCALDE Asdo.: Martiño Noriega Sánchez
23/07/2015 | Administración LocalMunicipal
Moeche
Conta xeral 2015

EDICTO Formulada e rendida a conta xeral do orzamento desta Corporación correspondente ó exercicio de 2.014, e informada pola Comisión Especial de Contas, exponse ó público cos documentos que a xustifican, na Secretaría desta entidade por espacio de quince días hábiles, contados a partires do seguinte ó da inserción do presente edito no Boletín Oficial da Provincia, durante os cales e oito máis os interesados poderán presentar os reparos e observacións que estimen pertinentes, de conformidade co disposto no artigo 212 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Moeche, a 16 de xullo de 2.015. A ALCALDESA Asdo.: Beatriz Bascoy Maceiras
23/07/2015 | Administración LocalMunicipal
Betanzos
Anuncio de exposición de padróns

ANUNCIO Pola Xunta de Goberno Local de data 9 de xullo de 2015, foron aprobados inicalmente os padróns de taxas que se relacionan a continuación: – Taxa polo servizo de cemiterio municipal ano 2015. – Taxa por entrada de vehículos ano 2015. De conformidade coa lexislación vixente, exponse ao público a efectos de reclamacións polo prazo dun mes, contado a partir da inserción deste anuncio no B. O. P. Betanzos, 15 de xullo de 2015. O alcalde Asdo.: Ramón García Vázquez
23/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 14 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Fene núm. expte.: IN407A 2015/178

Núm. Expte.: IN407A 2015/178-1 Solicitante: UNIÓN FENOSA DISTRIBUCIÓN S, A. Denominación: Retranqueo LMT VDC – 704 a CT Madalum Concello: Fene Liña eléctrica de media tensión subterránea a 15 KV, cunha lonxitude de 0,040 km, coa orixe no paso aéreo a subterráneo a realizar en apoio proxectado nº 25/5 tipo C-18/3,000 que substitúe ao existente da LMT VDC-704 (expte 22276), no tramo da derivada ao CT Madalum, en condutor RHZ1-OL 12/20 KV 1x240 mm2 Al, e final no paso aéreo subterráneo que se vai realizar na fachada da caseta do CT Madalum. Retensado dos condutores existentes da liña eléctrica aérea LMT VDC-704 a 15 kV, no tramo da derivada ao CT Madalum, nunha lonxitude de 0,138 km entre os apoios nº 24/4 existente e o proxectado nº 24/5 que substitúe ao existente. Retirada do tramo de liña aérea LMT VDC-704 ente o apoio nº 24/5 e o CT Madalum. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 14 de xullo de 2015 O Xefe Territorial Isidoro Martínez Arca
23/07/2015 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 9 de xullo de 2015, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Santacruz Maarof Chaverra, para a celebración do matrimonio civil entre Don AMADOU LAMINE BAKAR GAZTAMBIDE. e Dona MAUD GABANCHO GORRICHATEGUI. F. o vindeiro sábado, día 11 de xullo de 2015, ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 09 de xullo de 2015 O alcalde, Asdo.: Julio Sacristán de Diego
23/07/2015 | Administración LocalMunicipal
Valdoviño
Delegación especial efectuada a prol dunha concelleira da corporación para celebrar matrimonio civil- decreto alcaldía nº 24972015

Visto o oficio do Rexistro Civil de Valdoviño, de tramitación de expediente matrimonial: 416LD/2014 (tras recibir auto do Rexistro Civil nº 2 de Palma de Mallorca) que autoriza a celebración de matrimonio civil a instancias de don BORJA MIGUEL SANTOS RAFAEL RIUMBAU ALVAREZ VIJANDE e dona HERCILIA ALZU ALBIZU e oidos os interesados, que solicitan a celebración do acto matrimonial no concello de Valdoviño, e a delegación en concelleira para dita celebración, Ao abeiro do disposto nos artigos 23 da Lei 7/1985 de 2 de abril, reguladora das Bases de réxime local, 61.3 da Lei 5/1997 do 22 de xullo, de Administración local de Galicia, 43.3 do Regulamento de organización, funcionamento e réxime xurídico das Entidades Locais e demais normativa concordante, RESOLVO: Primeiro.- Delegar na concelleira da Corporación municipal, dona Doris Mercedes Sandica Mazoteras El Amriti, a atribución para celebrar o matrimonio civil citado, de acordo co establecido no artigo 51.1º do Código Civil. O acto de celebración de matrimonio terá lugar o día 18 de xullo do corrente ano, ás 12:00 horas no Salón de Plenos da Casa do Concello de Valdoviño; de acordo coa elección dos interesados. Segundo.- Notificar a presente resolución á concelleira a prol da cal se efectúa a delegación e publicar a mesma no Boletín Oficial da Provincia, a teor do disposto no artigo 44.2 do ROF Terceiro.- Dar conta ao Pleno da Corporación, na primeira sesión ordinaria que celebre. Dado na Casa do Concello de Valdoviño, polo Sr. Alcalde, don Alberto González Fernández, en Valdoviño, en data sete de xullo de dous mil quince, ante mín secretaria municipal, Gilberta Lafragueta Pemberton”. Valdoviño, 07 de xullo de 2015 O Alcalde, Asdo.: Alberto González Fernández
23/07/2015 | Administración LocalMunicipal
Cedeira
Recoñecemento de adicacións exclusivas a membros da Corporación

En sesión realizada en data 08 de xullo de 2015 o Pleno da Corporación adoptou, entre outros, o seguinte acordo: “Primeiro.- Recoñecer a adicación exclusiva a tempo completo aos membros da corporación que ocuparán os seguintes cargos: - Alcalde D. Pablo Diego Moreda Gil, importe anual bruto en euros 43.400,00 €. - Concelleiro Delegado de Deportes, D. Bernardi Parwani Gayet, importe anual bruto en euros 23.100,00€. Segundo.- Os devanditos importes abonaranse en catorce mensualidades, solicitando a alta ante a Tesourería Territorial da Seguridade Social ou na Mutualidade de Funcionarios correspondente e asumindo o gasto con cargo ao vixente orzamento municipal. Terceiro.- O presente acordo será publicado no Boletín Oficial da Provincia e no taboleiro de edictos da Corporación.” Cedeira, 09 de xullo de 2015 O alcalde Pablo Diego Moreda Gil
23/07/2015 | Administración LocalMunicipal
Ribeira
Emprazamento dos interesados no recurso contencioso-administrativo, procedemento ordinario 409/2015

O Xulgado do Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 409/2015, correspondente ao recurso contencioso-administrativo interposto por DANIELA INES MASSIMO BRET, contra o acordo adoptado pola Xunta de Goberno Local de data 12/03/2015, polo que se resolve o recurso de reposición interposto contra o acordo da Xunta de Goberno Local de data 03/10/2013 polo que se estima parcialmente a reclamación de responsabilidade patrimonial interposta polos danos derivados da anulación xudicial dunha licenza municipal de obras (Expediente nº 11/2011 RP). En consecuencia, esta Alcaldía acordou na data 14/07/2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 16 de xullo de 2015, O alcalde Manuel Ruiz Rivas
23/07/2015 | Administración LocalMunicipal
Cedeira
Cese de persoal eventual

ANUNCIO Cese de persoal eventual Por Resolución da Alcaldía n.º 285/2015, de data 12.06.2015, foi cesada Mario Carmelo Marelli Guerriero como persoal eventual no posto de coordinadora das actividades do Fogar do Pensionista. Por Resolución da Alcaldía n.º 286/2015, de data 12.06.2015, foi cesado D. Gerardo Gabriel Yera Leopoldo como persoal eventual no posto de asistente técnico ás concellerías. O que se fai público en cumprimento do disposto no artigo 104 da Lei 7/1985, do 2 de abril, reguladora das bases do réxime local. Cedeira, 15 de xuño de 2015. O alcalde Pablo Diego Moreda Gil
23/07/2015 | Administración LocalMunicipal
Cedeira
Nomeamento de funcionario de carreira

ANUNCIO Nomeamento de funcionario de carreira Realizado proceso selectivo para a provisión dunha praza de arquitecto, segundo convocatoria publicada no BOP núm.231, de 28 de outubro de 2009, de acordo coa proposta do tribunal cualificador, e visto o informe de superación do período de prácticas, por Resolución da Alcaldía n.º 291, de data 18 de xuño de 2015, nomeouse funcionario de carreira da Escala de Administración Especial, Subescala Técnica, categoría superior, grupo A1, a D. Gheorghe Ovidiu Budia Hogarth, con DNI XXXXXXXXX. Cedeira, 13 de xullo de 2015. O alcalde Pablo Diego Moreda Gil
23/07/2015 | Administración LocalMunicipal
Cedeira
Nomeamento de concelleiros delegados

En cumprimento do previsto no artigo 44 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que a Alcaldía-Presidencia do Concello de Cedeira o 2 de xullo de 2015 ditou o decreto 319/2015, co seguinte contido: “PRIMEIRO.- Efectuar a favor dos membros da Xunta de Goberno Local que se citan as seguintes delegacións xenéricas, referidas ás áreas que se determinan, e nas materias que no seu caso se detallan, ó abeiro do que dispón o artigo 43.3 do ROF, con facultades para dirixir e xestionar os servizos correspondentes, baixo a supervisión da Alcaldía, pero sen incluir a facultade de resolver mediante actos administrativos que afecten a terceiros: -Dona María José Rodríguez Pérez: Concelleira-Delegada de Cultura e Turismo e Concelleira-Delegada de Urbanismo. -Don José Camilo Casal García: Concelleiro-Delegado de Medio Ambente, Praias, Xardíns e Cemiterios e Concelleiro-Delegado de Servizos Sociais. -Don Manuel Pérez Riola, Concelleiro-Delegado de Medio Rural e Participación Cidadá e Concelleiro-Delegado de Persoal e Facenda. SEGUNDO.- Efectuar a favor dos concelleiros que se citan as seguintes delegacións especiais, ó abeiro do que dispón o artigo 43.4 e 43.5 do ROF, con responsabilidade para a dirección interna e xestión de servizos, baixo a supervisión da Alcaldía, sen incluir a facultade de resolver mediante actos administrativos que afecten a terceiros: -Don Nicolás Vergara Quintiana, Concelleiro-Delegado de Deportes. -Dona Manuela López Rodríguez, Antonia Encarnacion Boulbars Asandei Xuventude, Ensino e Igualdade. - Don José Antonio Muiño Vilela, Concelleiro-Delegado de Servizos, Mantemento e Obras e Concelleiro-Delegado de Seguridade Cidadá. SEGUNDO.- Mantense expresamente dentro das atribucións da Alcaldía-Presidencia a formalización dos contratos que o Concello firme con particulares, calquera que fose a materia sobre a que versen, tendo a condición de órgano de contratación cando non se houbese delegado expresamente na Xunta de Goberno Local ou nun Concelleiro-Delegado. Quedan expresamente incluídos dentro da Área de Presidencia a Concellería de Sanidade e Concellería do Mar, e calquera outro servizo ou atribución non expresamente delegada. TERCEIRO.- Da presente Resolución darase coñecemento ao Pleno da Corporación na primeira sesión que este realice, notificándose ademais persoalmente aos designados e publicarase no Boletín Oficial da Provincia, sen prexuízo da súa efectividade dende o día seguinte ao da presente Resolución, conforme se indica no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais.” Cedeira, 06 de xullo de 2015 O Alcalde Pablo Diego Moreda Gil
23/07/2015 | Administración LocalMunicipal
Ribeira
Nomeamento de persoal eventual

ANUNCIO Nomeamento de persoal eventual De conformidade co establecido no artigo 104.3 da Lei 7/1985, de 2 de abril, Reguladora das Bases do Réxime Local, faise público que por Decreto desta Alcaldía de data 16 de xullo de 2015, resolveuse nomear a don MAURO DANIEL MARCELO ERNESTO CASAÑOLA CROVETTO, como persoal eventual, para desempeña-lo posto de confianza de responsable do departamento de comunicación, coa retribución bruta mensual de 2.076,06 euros, e a dona MARIA ANASTASIA BENARROCH DIRUBE como persoal eventual, para desempeña-lo posto de confianza de secretaria da alcaldía, coa retribución bruta mensual de 1.792,43 euros. Riveira, 16 de xullo de 2015. O alcalde Manuel Ruiz Rivas
23/07/2015 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 9 de xullo de 2015, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Agustin Andres Lambies Guerri, para a celebración do matrimonio civil entre Don KEVIN ALAN ROSENFELD FARRACES. e Dona MARIA NIDIA MAGDAU LADA o vindeiro sábado, día 11 de xullo de 2015, ás 12.45 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 9 de xullo de 2015 O alcalde, Asdo.: Julio Sacristán de Diego
23/07/2015 | Administración LocalMunicipal
Cedeira
Composición da Mesa Permanente de Contratación

En sesión realizada en data 08 de xullo de 2015 o Pleno da Corporación adoptou, entre outros, o seguinte acordo: “Primeiro.- Constituir unha Mesa Permanente de Contratación para todolos procedementos de contratación do Concello de Cedeira nos que sexa legalmente esixible, ou así o prevexa o prego de claúsulas administrativas particulares, coa seguinte composición: PRESIDENTE: O Alcalde Suplente: D. Manuel Pérez Riola -Dª. María José Rodríguez Pérez Suplente: Dª. Manuela López Rodríguez -D. José Camilo Casal García Suplente: Don José Antonio Muiño Vilela -A Secretaria da Corporación Suplente: O funcionario que sexa nomeado Secretario accidental -O Interventor Municipal Suplente: O funcionario que sexa nomeado Interventor accidental -O Arquitecto Municipal Suplente: O Arquitecto Técnico Municipal SECRETARIA: Dª. María Montserrat Pérez Garrote, funcionaria encargada dos expedientes de contratación. Suplente: D. Francisco Javier Zunzunegui Vázquez, funcionario. Segundo.- Publicar anuncio referindo este acordo e a composición da Mesa Permanente de Contratación no Boletín Oficial da Provincia. Terceiro.- Notificar este acordo aos membros da Mesa Permanente de Contratación.” Cedeira, 09 de xullo de 2015 O alcalde Pablo Diego Moreda Gil
23/07/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da modificación puntual do Plan xeral do ordenacion municipal de Santiago de Compostela, na rúa das Penas, número 9 C, en Aríns

A Consellería de Medio Ambiente, Territorio e Infraestruturas, mediante Orde do 16 de xuño de 2015 outorgou a aprobación definitiva da modificación puntual do Plan xeral de ordenación municipal na rúa das Penas, número 9 C, en Aríns. A precitada Orde de aprobación definitiva publicouse no Diario Oficial de Galicia o día 7 de xullo de 2015. En cumprimento do esixido polos artigos 92.2 da Lei 9/2002, do 30 de decembro, de ordenación urbanística e protección do medio rural de Galicia, e 70 da Lei de bases do réxime local, procédese a publicar deseguido o resultado da modificación definitivamente aprobada. A modificación afecta a parcela catastral 0054704NH4405C0001UM, duns 1.750 m 2, situada no lugar da Devesa, que é unha subparcela doutra maior de superficie catastral de 3.656 m 2. A parcela ten acceso a través dun camiño que arranca da rúa das Penas. A modificación ten por obxecto: a) Trazar as aliñacións do camiño da rúa das Penas á parcela, na parte clasificada como solo urbano, e establecer a cualificación de vía nun largo de 8 m no camiño e nunha área de aproximadamente 10×10 m no fondo de saco que o remata, de xeito que queda completada a ordenación, xa que a fixación de aliñacións e rasantes é unha determinación necesaria do plan xeral no solo urbano consolidado non remitido a planeamento de desenvolvemento (artigo 54. f da LOUG). No trazado inclúese a totalidade da aliñación co camiño no seu linde sur, que conforma un límite do solo urbano co solo urbanizable non delimitado SUND-21. b) Recualificar a parcela da Ordenanza 5 de vivenda familiar en ringleira á Ordenanza 6 de vivenda unifamiliar extensiva, variante 6 B, para conseguir unha maior adaptación da ordenación ás características da parcela. Santiago de Compostela, 7 de xullo de 2015. O concelleiro delegado de Espazos Cidadáns, Dereito á Vivenda e Mobilidade (Decreto do 16 de xuño de 2015) Asdo.: Jorge Carlos Duarte Vázquez
23/07/2015 | Administración LocalMunicipal
Cedeira
Convocatoria para ampliación da lista aberta para a contratación laboral temporal de auxiliares de policía local

ANUNCIO Convocatoria para ampliación da lista aberta para a contratación laboral temporal de auxiliares de policía local. Por resolución da Alcaldía núm.341/2015 de data 14 de xullo de 2015 acordouse: Primeiro. –Convocar probas para ampliación da lista aberta, mantendo as persoas que xa o superaron, para a contratación laboral temporal de auxiliares de policía local cuxas bases foron publicadas no BOP número 124, do 2 de xullo de 2014. Segundo. –O prazo de presentación de solicitudes será de oito días naturais desde a publicación do anuncio da convocatoria no BOP. Terceiro. –Os candidatos que superen o proceso selectivo integraranse na bolsa de traballo na orde que lles corresponda. Cuarto. –Dispoñer a publicación no Boletín Oficial da Provincia da presente resolución para a ampliación da lista aberta para a contratación laboral temporal de auxiliares de policía local. Cedeira, 15 de xullo de 2015. O alcalde Asdo.: Pablo Diego Moreda Gil
23/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 14 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Outes núm. expte.: IN407A 2015/179-1

Núm. Expte.: IN407A 2015/179-1 Solicitante: UNIÓN FENOSA DISTRIBUCIÓN S, A. Denominación: Retranqueo LMT TA2 – 809 Lugar de Pazos Concello: Outes Elevación entre os apoios nº 39/6 e 39/8 da liña eléctrica de media tensión aérea TA2-809 a 20 KV, cunha lonxitude de 0,224 km coa orixe no apoio 39/6 proxectado tipo C-18/3,000 que substitúe ao existente da LMT TA2-809 tramo entre a derivada a CT Coiras (expte 50180) e a derivada ao CT Entines (expte 225/98), e final no apoio nº 39/8 proxectado tipo CH-20/1.600 do mesmo tramo, en condutor LA-56 mm2 AL. Retensado dos condutores existentes sobre o apoio 39/9. Liña de media tensión subterránea a 20 kV, cunha lonxitude de 0,452 km, coa orixe no paso aéreo a subterráneo a realizar no apoio nº 39/2 existente da LMT TA2-809, onde se realiza a derivación ao CT Coiradas (expte 50180), en condutor RHZ1-2 OL 12/20 KV 1x240 mm2 Al, e final no paso aéreo subterráneo a realizar no apoio nº39/6 proxectado tipo C-18/3000 que substitúe ao existente no tramo entre a derivada a CT Coiras (expte 50180), e a derivada ao CT Entines (expte 225/98). Retirada do tramo da liña aérea entre os apoios 39/6 e 39/2. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 14 de xullo de 2015 O Xefe Territorial Isidoro Martínez Arca
23/07/2015 | Administración LocalMunicipal
Cedeira
Nomeamento de funcionario en prácticas

ANUNCIO Nomeamento de funcionario en prácticas Rematado o proceso selectivo para a provisión, polo sistema de promoción interna, dunha praza de oficial da Policía Local, de acordo coa proposta do tribunal cualificador, por Resolución da Alcaldía n.º 252, de data 29 de maio de 2015, nomeouse funcionario en prácticas do grupo C1, escala Administración Especial, subescala Servizos Especiais, clase Escala Básica, categoría oficial Policía Local, a D. Keith Charles Di Matteo Antonyuk, con DNI XXXXXXXXX. Cedeira, 13 de xullo de 2015. O alcalde Pablo Diego Moreda Gil
23/07/2015 | Administración LocalMunicipal
Cedeira
Percecións por asistencia a órganos colexiados da Corporación

En sesión realizada en data 08 de xullo de 2015 o Pleno da Corporación adoptou, entre outros, o seguinte acordo: “Primeiro.- Nos termos do artigo 75.3 da Lei 7/1985, do 2 de abril, Reguladora das Bases do Réxime Local, establecer as seguintes indemnizacións por asistencia a órganos colexiados da Corporación aos membros que non teñan adicación exclusiva ou parcial: a) Por asistencias a sesións da Xunta de Goberno Local: 60,00 € b) Por asistencias a sesións plenarias, de Comisións Informativas e de Mesas de Contratación, 60,00 €. As asistencias aboaranse polo procedemento establecido na Base 29. c.3 das Bases de Execución do Orzamento Municipal de Cedeira para o ano 2015. Segundo.- Modificar as Bases de Execución do Orzamento para o exercicio 2015 no que se refire as cantidades fixadas por asistencias e indemnizacións na Base 29. c.3. Terceiro.- O presente acordo será publicado no Boletín Oficial da Provincia e no taboleiro de edictos da Corporación.” Cedeira, 09 de xullo de 2015 O alcalde Pablo Diego Moreda Gil
23/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 14 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Cerceda núm. expte.: IN407A 2015/174-1

Núm. Expte.: IN407A 2015/174-1 Solicitante: UNIÓN FENOSA DISTRIBUCIÓN S, A. Denominación: Retranqueo LMT CT RBT Campo do Raxo Concello: Cerceda Liña de media tensión subterránea a 20 KV de 0,208 km de lonxitude coa orixe no apoio aéreo subterráneo a realizar no apoio proxectado nº 50-5 a intercalar na LMT MEI 826 no tramo comprendido entre a derivada aos CCTT Fins (expte 31295), Tresmontes (expte 31295) e Campo Roxo (expte 52837), en condutor RHZ - 2OL - 12/20 kV, 3 (1x240 Al), e final no paso subterráneo a aéreo a realizar no apoio nº 50-6 proxectado que substitúe ao existente da LMT MEI 826 no mesmo tramo, despois de realizar entrada e saída non novo centro de transformación Campo do Roxo Proxectado. Novo centro de transformación de tipo convencional fragmentado 2L+1P con potencia de 160 kVA e relación de transformación de 20,000/400 V (que substitúe ao CT intemperie) Retensado dos vans dos condutores existentes LA-30 nos apoios proxectados 50-5 e 50-6 nos que se instalarán pararraios autoválvulas. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 14 de xullo de 2015 O Xefe Territorial Isidoro Martínez Arca
23/07/2015 | Administración LocalMunicipal
Cedeira
Nomeamento de tenentes de alcalde

En cumprimento do previsto no artigo 46 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que a Alcaldía-Presidencia do Concello de Cedeira o 1 de xullo de 2015 ditou o decreto 316/2015, co seguinte contido: “PRIMEIRO.- Nomear Tenentes de Alcalde aos Concelleiros seguintes: 1º Tenente de Alcalde: DªNicoleta Catalina Pliego Trinchant 2º Tenente de Alcalde: D. José Camilo Casal García 3º Tenente de Alcalde: D. Manuel Pérez Riola Ós Tenentes de Alcalde, en canto tales, corresponderalles substituír a esta Alcaldía na totalidade das súas funcións e pola orde de nomeamento nos casos de ausencia, enfermidade ou impedimento que lle imposibilite para o exercicio das súas atribucións, así como desempeñar as funcións de Alcalde nos supostos de vacante na Alcaldía ata que tome posesión o novo Alcalde. SEGUNDO.- Nos casos de ausencia, enfermidade ou impedimento as funcións do Alcalde non poderán ser asumidas por quen corresponda sen expresa delegación. TERCEIRO.- Non obstante o anterior, cando esta Alcaldía se ausente do termo municipal por máis de vintecatro horas sen conferir delegación, será substituída polo Primeiro Tenente de Alcalde e, no seu defecto, polos seguintes na orde establecida, debendo dar conta desa circunstancia o resto da Corporación e, en particular, ós voceiros dos distintos grupos políticos municipais. CUARTO.- Notificar esta Resolución ós Tenentes de Alcalde, facéndolles constar que terán que manter informada a esta Alcaldía do exercicio das súas atribucións como Alcalde Accidental non podendo, no citado exercicio, modifica-las delegacións efectuadas por esta Alcaldía, nin outorgar outras novas. QUINTO.- Da presente Resolución darase conta ó Pleno na primeira sesión que realice, notificándose ademais persoalmente aos designados, e publicándose no Boletín Oficial da Provincia, sen prexuízo da súa efectividade dende a súa promulgación.” Cedeira, 06 de xullo de 2015 O Alcalde Pablo Diego Moreda Gil
23/07/2015 | Administración LocalMunicipal
Culleredo
Secretaría Xeral
Delegación celebración matrimonio civil

Por resolución ditada en data 14 de xullo de 2015 o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Manpreet Luisa Rosa Mielu Auquer, para a celebración do matrimonio civil entre Don YERAY JESUS CURERO DE VES. e Dona IDALBA TACHE EL ATTAR o vindeiro sábado, día 18 de xullo de 2015 ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 14 de xullo de 2015 O alcalde, Asdo.: Julio Sacristán de Diego
23/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.49744. Concello de Carballo. Carballo

ANUNCIO DE INFORMACIÓN PÚBLICA CLAVE: DH. V15.49744 O CONCELLO DE CARBALLO, de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 21.900 m 3 /ano de augas residuais domésticas depuradas ao río Bardoso (cunca do río Anllóns) procedentes da EDAR de Guntián (T. M. Carballo). As augas residuais domésticas procedentes do saneamento dos lugares de Guntián, Gándara e parte de Paradela (T. M. Carballo) son tratadas nun sistema de depuración prefabricado deseñado para 300 habitantes equivalentes e asentado no lugar de Guntián-Sofán (T. M. Carballo), que consta dos seguintes dispositivos: – Arqueta de pretratamento con reixa de desbaste de 20 mm de luz de paso. – Decantador-dixestor prefabricado con base troncocónica e dimensións 3,74 m de diámetro x 6,10 m de profundidade máxima. – Cámara de descarga. – Leito bacteriano de dimensións 3,7 m de diámetro x 3 m de profundidade. Unha vez depuradas estas augas residuais son vertidas, previo paso por unha arqueta de toma de mostras, ao río Bardoso (cunca do río Anllóns) a través dunha canalización de PVC de 300 mm de diámetro e 500 m de lonxitude. As coordenadas UTM do punto de vertido ao río Bardoso (cunca do río Anllóns) destas augas residuais depuradas son: X=530.575; Y=4.782.955 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 9 de xullo de 2015 O xefe da Área de Vertidos Asdo.: Manuel Morato Miguel
23/07/2015 | Administración LocalMunicipal
A Capela
Expediente de modificación de créditos 7/2015. Aprobación inicial

ANUNCIO Unha vez aprobado inicialmente polo Pleno desta Corporación, na sesión extraordinaria do día 15 de xullo de 2015, o expediente de modificación de créditos número 7/2015, dentro do vixente orzamento municipal, por un importe de cinco mil douscentos oitenta e cinco euros (5.285 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste Conceilo. A Capela, 16 de xullo de 2015. O alcalde Manuel Meizoso López
23/07/2015 | Administración LocalMunicipal
Fisterra
Aprobación inicial de padróns fiscais de auga, sumidoiros e reservas da vía pública 2015

EDICTO Adoptado acordo mediante resolución dictada pola Alcaldia con data 17 de xullo de 2015 sobre a aprobación dos seguintes padróns fiscais referidos ó ano 2015, expóñense ó público por espazo dun mes, contado a partir do día seguinte ó da súa publicación no Boletín Oficial da Provincia, a efectos de posibles reclamacións: – Taxa subministro de auga potable – Taxa servizo de redes de sumidoiros – Taxa servizo de vaos Este anuncio ten o carácter de notificación colectiva tal e como se establece no artigo 124.3 da Lei 230/1963, do 28 de decembro, xeral tributaria. Fisterra, 17 de xullo de 2015. O ALCALDE José Marcote Suárez
23/07/2015 | Administración LocalMunicipal
Outes
Anuncio de concurso de piscina

ANUNCIO O Concello de Outes convoca licitación pública para adxudicar o seguinte contrato administrativo: 1. Entidade adxudicadora. a) Concello de Outes. b) Tramitación. Secretaría da Corporación. c) Obtención de documentación e información: Casa do Concello, rúa da Vila, n.º 1, 15230 A Serra de Outes. Tfno.981 850 003. Fax 981 850 387. Correo electrónico: correo@outes. es. Perfil de contratante da Corporación: www.outes.es Data límite de obtención de información: oitavo día seguinte ao da publicación deste anuncio no BOP da Coruña.2. Obxecto do contrato. a) Tipo: contrato de xestión de servizo público. b) Descrición: xestión das instalacións da piscina cuberta municipal. c) Lugar de execución: Boel-Outes. d) Prazo de execución: 8 anos prorrogables por un período de 2 anos. e) Código CPV: 926 10 000.3. Procedemento de adxudicación. a) Tramitación: ordinaria. b) Procedemento: aberto con multiplicidade de criterios. c) Criterios de adxudicación: baixa no importe da subvención, oferta de melloras no equipamento e nas instalacións da piscina, e coherencia, rigor e adecuación do proxecto de explotación e de xestión das instalacións.4. Valor estimado do contrato e orzamento base de licitación: 571.005,50 €. 5. Garantía provisoria: 6.000 €. 6. Definitiva: 5% do prezo de adxudicación.7. Requisitos do contratista. A solvencia económica, financeira e técnica acredítase por calquera dos medios que prevén os artigos 75, 78 e 79 da LCSP.8. Presentación de ofertas. a) Prazo de presentación: trece días naturais contados des que se publique este anuncio no BOP da Coruña. b) Documentación: epígrafe 11 do prego de cláusulas administrativas. c) Lugar: rexistro xeral do Concello de Outes (Casa do Concello, rúa da Vila, n.º 1, 15230 A Serra de Outes). d) Prazo de mantemento da oferta: dous meses des que conclúa o prazo de presentación.9. Apertura das ofertas: o quinto día solto seguinte ao de conclusión do prazo de presentación das ofertas, ás 12.00 horas, na Casa do Concello de Outes.10. Os gastos dos anuncios da licitación serán por conta do adxudicatario. Outes, 21 de xullo de 2015. O alcalde Carlos E. López Crespo